**Тақырыбы:** Рухани – адамгершілің білім беру бағытында жоба жұмыстарын ұйымдастыру

**Жоспар:**

1. Интеграция бөлімі бойынша қорытынды
2. Глоссарий
3. Тапсырма

Білім беру жүйесінде ұйымдастырылатын оқу-тәрбие үрдісіне қатысты барлық жұмыс жүйесін «Өзін-өзі тану» рухани-адамгершілік білім беру бағдарламасымен интеграциялап өткізу, төмендегідей нәтиже береді:

• өзін-өзі тану пәнімен интеграциялап оқытуда негізгі пән бойынша ұғымдардың мәнін терең түсініп, теориялық білімдерін өмірде қолдана білуіне рухани құндылықтардың әсерін меңгеріп, сезінуі;

• жан сұлулығы мен тән сұлулығын тани білуі;

• өзін, өзгені, қоғамды, әлемді, адамзатты тануына мүмкіндіктер жасап болашақ мүмкіндігіне мақсат қоя біліп, іске асыруын бақылау;

• әрбір оқушы қайталанбайтын жеке тұлға екендігіне көз жеткізіп, өзін-өзі сыйлауына, реттеуіне, рухани құндылықтардың адам денсаулығына оң ықпалын тигізетіндігін, салауатты өмір сүруіне баулу;

• адам бойындағы негативті қасиеттер мен теріс ойлар денсаулықтың төмендеуіне әкеліп соғатындығы туралы ғылыми дәлелдермен меңгеру;

• қазақ салт-дәстүрлерін, әлем мәдениетінің жетістіктерін сабақтың тақырыбына сай пайдалану арқылы өз ұлтына деген сүйіспеншілік, басқа ұлт мәдениетінің жақсы жақтарын негізге алып, өз бойларына дарыту;

• өз ой пікірін жинақтап, сауатты, мәдениетті түрде жеткізе білуде сөйлеу шеберлігіне мән беру;

• жеке тұлға ретінде алға қойған мақсатына жетуде рухани құндылықтардың ішінде еңбекқорлықтың ролін сезіну;

• өз бойларындағы жағымсыз эмоциялардың өзінің денсаулығына, қоршаған адамдарының көңіл-күйіне теріс әсерін түсініп, өзін-өзі реттеп, тежей білуге бағыттау;

• теріс әрекеттерден аулақ болуда ортада өзін ұстау, өз пікірінде тұру, басқаның сөзіне, іс әрекетіне еліктемей өзіндік қасиеті мен құнын жоғалтпау;

• мамандық таңдауында өзіндік білімі мен талғамын, таңдауын, қызығушылығын ата-анамен, ұстазбен ынтымақтастықта шеше білу және т.б.

**ГЛОССАРИЙ**

**Абырой** - қиын жағдайларда абыройлы мінез-құлқында көрінетін тұлғаның әлеуметтік-психологиялық қасиеті.

**Адам** - дамудың жоғары деңгейінде тұрған тіршілік иесі, қоғамдық-тарихи іс-әрекет субъектісі

**Адамгершілік** - басқа адамдарға адамгершілік қатынаста көрінетін тұлғаның моральды-психологиялық қасиеті.

**Адамгершіліктік сезім** - адамның басқа адамдарға, қоғамға, өмір сүру ережесі мен нормаларына деген қатынасының бастан кешірулері

**Әдептілік, биязылық, сыпайылық** - адамгершілік намысын сыйлауда, өзара қарым-қатынаста, сыпайылықта, басқа адамдардың субъективтік күйін түсінуде көрініс беретін мінез қасиеті

**Білім** - адамның танымдық іс-әрекетінің нәтижесі. Адамның белгілі бір жүйедегі ұғымдарының, деректері мен пайымдарының жиынтығы.

**Білім бағдарламасы** - барлық білім беру саласындағы белгілі бір бағыт (мамандық) бойыншажоғары білім деңгейінің мазмұнын анықтайтын құжат немесе құжаттар жиынтығы.

**Білім берудегі құндылықтар** - білім алушының тұлғасын қалыптастырудағы жетекші фактор болып табылатын жалпыадамзаттық құндылықтарға негізделген оқыту мақсаттарының жүйесін қалыптастырудағы бағдарлар.

**Гуманизм - (лат.адамгершілік)** - адамның мүмкіншілігінің шексіздігіне, өзін-өзі дамыту қабілетіне деген сенімі мен ерік бостандығына, абыройын қорғау, адамның бақытқа жету жолындағы құқығына деген көзқарастардың жиынтығы.

**Дағды-**сананың қатысуынсыз, рационалды, тез әрі дұрыс, физикалық және психикалық энергия шығынынсыз жүзеге асырылатын, автоматтандырылған әрекет.

**Достық -** cимпатиямен және өзара бауырмашылдықпен сипатталатын тұрақты жеке таңдаулы тұлғааралық қарым-қатынас түрі.

**Дүниетаным -** адамдар мен табиғатқа, жалпы құндылықтарға, моральдық нормаға тұлғаның жалпы қатынасын білдіретін негізгі сенім, қалып, таным немесе қоғам мүшелерімен ортақ көзқарас қалыптастырып, қоршаған ортамен қатынас қалыптастыруындағы негізгі өлшем.

**Интеграция** –әртүрлінысандарда жүзеге асырылатын және теориялық білімді қамтамасыз ететінғылыми пән. Көп жағдайда интеграция бәрі ғылымның анықтамалары мен әдістерін басқа ғылымда пайдаланумен басталып, пәнаралық теориялар мен зерттеу бағыттарының пайда болуымен аяқталады.

**Креативтілік -** ойлаудың дәстүрлі жүйесінен бас тарта отырып жаңа идеялар тудыру, мәселелік жағдаятарды тез шеше алу қабілеті.

**Кәсібилік -** кәсіби іс-әрекетті сәтті орындау үшін қажетті адамның тұлғалық қасиеттерінің жиынтығы.

**Кәсіби бейімділік** - кәсіптің нормасы мен талаптарына, кәсіби ортаның нақты жағдайларынамаманның бейімделу процесі.

**Кәсіби білім -** адамда кәсіпке қажетті білім, ептіліктерді және оның таңдаған еңбек саласына деген бейімділігін және қасиетін қалыптастыруға бағытталған мамандарды дайындау жүйесі.

**Кәсіби қабілетілік -** басқалардан ерекшелеп тұратын және кәсіби іс-әрекеттің талаптарына жауап беретін адам тұлғасының жеке-психологиялық қасиеті.

**Кәсіби құзыреттілік-** маманның кәсіби талаптарға сәйкес келу деңгейінің жеке сипаттамасы

**Кәсіби маңызды қасиеттер** - адамның еңбек әрекетінің негізгі сипаттамалары бойынша (өнімділік, сенімділік және т.б.) жүзеге асуының тиімділігіне әсер ететін қасиеттері.

**Қарым-қатынас мәдениеті** - қоршаған орта адамдарымен түрлі жағдайларда дұрыс қатынас жасай алу, адамгершілікке тән ережелер мен нормаларды сақтау.

**Қылық -** адамгершіліктік бағаға ие болатын, әлеуметтік мәнді әрекет

**Құзыреттілік** - маманның кәсіби талаптарға сәйкес келу деңгейінің жеке сипаттамасы.

**Құндылық -** жоғары адамгершіліктік, әлеуметтік және мәдени мәнге ие, қоғамдық санада бекітілген шынайылықтағы белгілі бір құбылыс. Белгілі бір объектінің адам үшін, топ үшін, қоғам үшін қасиетті деп танылуы.

**Құндылық бағдарлары -** олардың субъективті мәнін өмірдің жағдайында және іс-әрекетте қабылдауға бейім материалды және рухани деп бөлінетін құндылықтар.

**Мақсат -** жеке адамның, адамдар тобының іс-әрекетінің болжанатын нәтижесі

**Медитация - (лат, ойлау)** – өз ойларына және сезімдеріне, өзінің психикалық күйіне өзіндік әсер ету

**Миға шабуыл -** ізденіс жолдарын сынау жүзеге асырылмайтын, ізденіс барысында туындаған барлық болжамдар қамтылатын, өмірде кездесетін қиындықтарды жеңу үшін қолданылатын, сол болжамдарға талдау жасалатын пікірталас әдісі.

**Мемлекеттік білім стандарты** - пәндік білімдік мақсаты мен міндеттерін, бітірушілердің түсініктері мен дағдыларын, білім нәтижелерін тексеру технологиясын белгілейді, білім деңгейін айқындайтын негізгі құжат.

**«Мен» (ішкі) -** өзінің бейнесі. Өзін-өзі қабылдау және өзін-өзі түсіну. Әсерлер мен бастан кешірулерді есте кейінгі қалдыруларға және тануға байланысты.

**«Мен-тұжырымдама» -** индивидтің өзіне-өзі қатынасынан тұрады: а) өзінің даралығы туралы ойы; б) нақты қызығушылықтардың, бейімділіктердің, құндылық бағдарының бірлігі; в) нақты өзіндік бағалау және өзіндік сыйлау

**Мониторинг** - күнделікті бақылау, бағалау және болжау.

**Мотив - (лат, қозғалысқа келтіру, итеру)** – іс-әрекетті ішкі оятушы, оған тұлғалық мағына беруші

**Мотивация -** мақсатқа жетуге оятушы барлық мотивтердің жиынтығы.

**Мұғалімнің кәсіби іс-әрекеті -** оқушының жеке және жас ерекшеліктерін, сұранысын, қызығушылығын, құмарлығын, рухани әлемін ескере отырып оған психолого-педагогикалық әсер етуде көрінетін үнемі орындалатын іс-әрекет түрі.

**Намыс** - тұлғаның өзіне және өзгелерге деген құнды қатынасы.

**Обьект -** адамның, іс иесінің таным әрекетінің бағыты, әрекет құбылысы, зерттеу нысаны.

**Ойын -** іс-әрекеттің белгілі бір саласын жасап, шартты жағдаяттардағы іс-әрекет түрі.

**Оқу бағдарламасы** - әрбір оқу пәні бойынша меңгерілуге тиісті білімнің, шеберлік пен дағдылардың мазмұны мен көлемін айқындайтын құжат.

**Оқу жоспары -** оқу орындарында оқылатын оқу пәндерінің құрамын, оның оқу жылы бойынша өту тәртібі мен бірізділігін, әр оқу пәніне берілетін уақыт мөлшерін және оқу жылының құрылымын белгілейтін құжат.

**Оқу іс-әрекеті -** оқушыда оқуда мақсатқа жетуде мотивтелінген белсенділіктің көрінуі.

**Оқулық -** оқу бағдарламалары мен дидактиканың талаптарына, оқыту мақсатына сай нақты оқу пәнінің мазмұны ғылыми негізде, жүйемен баяндалатын кітап.

**Оқыту -** қоғамдық-тарихи тәжірибені мақсатты түрде тасымалдау үдерісі; білім, білу, дағдыны қалыптастыруды ұйымдастыру.

**Оқытушы тәжірибесі -** оқытушының оқу-тәрбие жұмысында білім, дағды, іскерлік, әдетті игеруі.

**Оқытушы іс-әрекеті -** оқушыларды оқыту және тәрбиелеумен байланысты міндеттерді орындау процесі.

**Оқытушы іс-әрекетінің жеке стилі -** түрлі міндеттерді шешудің тұрақты, жеке-ерекше тәсілдері мен әдістерінің жүйесі.

**Өзін-өзі анықтау -** жеке адамның әртүрлі проблемалық ситуацияларда өз позициясын, бағыт-бағдарын белгілеу және саналы таңдау жасау.

**Өзара әрекет -** өзара байланысты және шартылықтытудыратынобъектілердің бір-біріне өзара әсерету процесі.

**Өзін-өзі бағалау -** адамның өзіне сындарлы көзқараспен қарап, өз мүмкіндігін өмір талабына сәйкес бағдарлай білуі.

**Өзін-өзі бақылау -** қойған мақсатына қатысты нәтижеге жету үшін адам өзінің мінез-құлқын және іс-әрекетін саналы реттеуінен көрінеді.

**Өзін-өзі игеру -** дұрыс ұйымдастырылмағын жағдайда іс-әрекетін жүзеге асыру қабілеті, ішкі еріктік реттеу.

**Өзіндік сана -** адам санасы функцияларының ең жоғарғы көрінісі. Ол индивидтің өзі туралы, өзіне тән әлеуметтік қатынастар, қажеттіліктер, ә

рекет мотивтері, мәні мен мағынасын саналы түрде ұғынып, түсіну барысында көрініс береді.

**Өзін-өзі сендіру -** бір нәрсенің жүзеге асуы үшін өзін-өзі психологиялық дайындау (өзіне бағытталған психологиялық бағдар)

**Өзін-өзі сүю -** адамның өзін-өзі бағалауында көрінетін, эмоционалды қатынас

**Өзін-өзі тану -** бұл процесс өзіңді, өзіңнің потенциалдық және өзекті қасиеттеріңді, жеке, интеллектуалдық ерекшеліктеріңді, мінезіңді, басқа адамдармен өз қарым-қатынасынды тану.

**Өзін-өзі таңдау -** қоғамдық іс-әрекет процесінде өзінің ішкі мәнін зерттеу, өзін-өзі тану процесі.

**Өзін-өзі тәрбиелеу -** тұлғаның өзінде жағымды қасиеттерінің қалыптасуына және жағымсыз қасиеттерін шеттетуге саналы түрде бағытталған жұмысы.

**Өзін-өзі ұйымдастыру -** саналатын ерік және ақыл-ой ерекшеліктерінде, мінез-құлық мотивінде іске асырылатын табиғи және әлеуметтік меңгерілген қасиеттердің жиынтығы және іс-әрекет және мінез-құлықтің реттілігімен жүзеге асады.

**Өзін-өзі ұстау -** тұлғаның өмірдегі шиеленісті, күрделі, қауіпті және адам әрекетін бұзатын ситуацияларда өзін-өзі реттеуге қабілетімен білінетін қасиеті.

**Пікірталас -** дұрыс шешімін табу мақсатында қандай-да бір сұрақтарды топтық талқылау.

**Рақымдылық -** басқа адамның психикалық күйін түсіне алу, адамды сүюдің көрінуінің формасы

**Рефлексия - (лат. бейнелеп көрсету)** -субъектінің психикалық акты мен күйлерді өзінше талдау және тану процесі.

**Рухани тұлға -** бұл сана жағдайының, дәлдеп алынған рухани қабілеттіліктермен қасиеттердің толық жиынтығы.

**Сабақ -** жалпы білім беретін мектептерде, оқытудың сыныптық-сабақтық жүйесінде оқу сабақтарын ұйымдастырудың негізгі нысаны.

**Сабақ берудегі мақсаттылық бағдары** - пән мақсатының қысқаша анықтамасы және оның маманды дайындау жүйесіндегі рөлі.

**Сабақтан тыс іс-әрекет -** біртұтас оқу-тәрбие процесінің құраушы бөлігі, білім алушылардың бос уақытын ұйымдастыру нысаны.

**Сана асты -** сана табалдырығының астынан өтетін психикалық процестер (жақсы таныс туралы ойлар, дағдылар, әдеттер, еріксіз реакциялар және т.б.)

**Сендіру -** адамның бағалау қатынасын көрсететін тұлғалық құрылым.

**Сенім -** адамның ақыл-ойы, күші, ерік, қабілет және эмоционалды компоненттерден тұратын және адамның шынайылық немесе ойдағы құбылыстарға деген қатынасынан көрінетін рухани күй.

**Стандарт (білімдегі)** - білім беру жүйесі секілді күрделі көппрофильді, көп деңгейлі мақсатты үлгінің туралы түсінікті бекітуге шақырылған интеграцияланған пәнаралық категория.

**Субьект -** сыртқы ортаны нысанды танып білетін және өзінің мүдделеріне бағындыру мақсатында ықпал жасаушы

**Сыпайылық-** адамдарға деген сый, қарым-қатынастың және өзара қарым-қатынас жасаудың әдеттегі құралына, күнделікті нормасына айналған тұлғаның моральды-психологиялық қасиеті.

**Табандылық -** қиыншылықтарға қарамастан мақсаттың жүзеге асуына бағытталған тұлғаның еріктік қасиеті.

**Тәрбие-** жас ұрпаққа қоғамдық-тарихи тәжірибені тасымалдау іс-әрекеті.

**Тәртіптілік -** тұлғаның мотивациялық, танымдық, эмоционалды жән басқа компоненттерінен тұратын тұлғаны тұрақты қасиеттері

**Толеранттылық -** түрлі ойларға, адамдарды және оқиғаларды бағалауға деген шыдамдылықта көрінетін тұлғаның қасиеті.

**Топтық бағалау әдісі -** біріккен жұмыс бойынша бақыланушыны жақсы білетін, бағалай алатын адамдардың яғни бірнеше эксперттердіңойларының негізіндетұлға туралынеғұрлым толық ақпарат алу.

**Түсінік -** нақты заттардың және құбылыстардың бірдей қасиеттерін жалпылаудың нәтижесі, олардың айқын белгілерін көрсететін абстрактілі ойлаудың формасы

**Тұлға -** адам әлеуметтік қатынас субъектісі ретінде; қоғамдық қатынасқа енуімен анықталатын біріккен іс-әрекет және қарым-қатынаста қалыптасатын индивидтің жүйелі қасиеті

**Тұлға белсенділігі -** өзгелерге және қоршаған ортаға ынталы әсер ету, оның мінез-құлқының мотиверінен, дүниеге деген көзқарасынан, құндылық бағдарынан, мінезі және темпераментіне тәуелді.

**Тұлға қасиеттері -** танымдық, эмоционалды, еріктік қасиеттерден тұратын тұрақты психологиялық құрылым.

**Ұлттық мінез -** ұлттың психикалық қалыптасуының психикалық құрылымы.

**Ұялшақтық -** санадан тыс дұрыс емес психологиялық бағдардың, қорқынышпен берілген және басқа да стресстік факторлардың болуы.

**Ұят -** субъектінің өзінің әрекеттерінің, ойларының сыртқы орта күтімдеріне сәйкес келмеуін саналы түрде ұғынуы.

**Шығармашылық** - адамның белсенділігінің және дербестілігінің өнімді формасы.

**Іс-шаралар -** бұл оқушыларға тікелей тәрбиелік ықпал ету мақсатында педагогтың ұйымдастыруымен болатын оқиға, оқу, ұжымдағы жағдаят.

**Эксперимент -** жалпы ғылыми танымның және жеке психологиялық зерттеудің негізгі әдістерінің бірі.

**Тапсырма:**

1. «Рухани – адамгершілің білім беру бағытында» жоба жұмыстарын ұйымдастыру.